טרי האטצ'ר

טרי לין האטצ'ר (באנגלית: Teri Lynn Hatcher; נולדה ב-8 בדצמבר 1964) היא שחקנית קולנוע וטלוויזיה ודוגמנית עבר אמריקאית. האטצ'ר נולדה וגדלה בפאלו אלטו, קליפורניה שבארצות הברית, למשפחה מרקע נוצרי משולב אנגלי, סקוטי, אירי, פריזית, וערבי-לבנוני-סורי. כבת יחידה לאמה שהייתה מתכנתת מחשבים בחברת הנשק האמריקנית "לוקהיד מרטין", ולאביה שהיה פיזיקאי גרעין ומהנדס חשמל. בין השנים 1985–1988 יצאה עם ריצ'רד דין אנדרסון, השחקן הראשי בסדרת הפעולה "מקגייוור". ב-4 ביוני 1988 נישאה למרקוס לייטהולד, וכעבור כשנה הם התגרשו. ב-27 במאי 1994 היא נישאה לשחקן ג'ון טני. ב-10 בנובמבר 1997 נולדה בתם, אמרסון רוז טני. הזוג התגרש ב-2003. לאחר מכן יצאה עם סטיבן קאי, ששיחק באופרת הסבון "בית חולים כללי", אך השניים נפרדו. במרץ 2006 סיפרה בריאיון למגזין "וניטי פייר" שהותקפה מינית על ידי ריצ'רד הייס סטון, הבעל לשעבר של דודתה, כשהייתה בת חמש. בשנת 2002, לאחר שהואשם סטון בהטרדה של נערה בת 14, שלאחר מכן התאבדה, התלוננה נגדו גם האטצ'ר. בעקבות תלונתה של האטצ'ר הודה סטון בעבירותיו ונשפט ל-14 שנים בכלא. בראיון סיפרה האטצ'ר שהתלוננה נגד סטון מפני שלא הפסיקה לחשוב על הנערה שהתאבדה, ולא רצתה שסטון יחמוק מעונש. סטון מת בכלא מסרטן המעי הגס ב-2008, לאחר שריצה שש שנים מעונשו. בפברואר 2008 תבעה חברת הקוסמטיקה "Hydroderm" את האטצ'ר בטענה שהפרה חוזה איתם בכך שקידמה מוצרים של חברת קוסמטיקה אחרת, "CityLips". האטצ'ר התעקשה על כך שהחוזה שלה עם חברת "CityLips" אינו משפיע על החוזה שלה עם "Hydroderm". בסוף שנת 2008 פסק בית המשפט כי על חברת "Hydroderm" לבטל את התביעה נגד האטצ'ר. האטצ'ר למדה משחק ב-"American Conservatory Theater" והייתה מעודדת של קבוצת הפוטבול סן פרנסיסקו 49'. בין 1985–1986 היא הופיעה בעונה האחרונה של סדרת הטלוויזיה ספינת האהבה, בתפקיד איימי, בחורה בצוות הבידור של הספינה "בנות הים". תפקיד זה כלל בעיקר ריקודים ושירה כחלק משגרת המופע השבועית של "בנות הים", אך היו לה גם שורות קומיות קצרות בחלק מהפרקים. בין 1986–1989 היא הופיעה בשישה פרקים בסדרת הטלוויזיה מקגייוור בתפקיד פני פארקר. בארבעה מהם שיחקה בתפקיד ראשי אחרי השחקן הראשי. בשנת 1987 גילמה את בתה ההגיונית והאינטליגנטית בת ה-18 של הגיבורה בקומדיית המצבים קצרת המועד "השיר של קארן". בשנת 1989 ביצעה את הופעת הבכורה שלה בקולנוע בתפקיד משני של שחקנית צעירה ואופורטוניסטית בסרט "התמונה הגדולה", ואחר כך שיחקה בסרט טנגו וקאש. ב-1993 השתתפה בתפקיד אורח בעונה הרביעית של הסדרה סיינפלד בתור חברה של ג'רי סיינפלד בפרק "השתל". בין 1993–1997 שיחקה בתפקיד הנשי הראשי של לויס ליין בסדרת הטלוויזיה "לויס וקלארק: הרפתקאותיו החדשות של סופרמן" לצד דין קיין שגילם את סופרמן. ב-1996 שימשה כמנחה אןרחת בפרק בתוכנית המערכונים הסאטירית "סאטרדיי נייט לייב" ("SNL"). ב-1997 קיבלה את תפקיד פאריס קארוור, נערת בונד, בסרט "מחר לנצח". בתחילת צילומי הסרט הייתה האטצ'ר בחודש השלישי להריונה, מבעלה דאז, ג'ון טני. לאחר מכן התחרטה האטצ'ר על שגילמה את הדמות, תיארה אותה כדמות מלאכותית וציינה שלא חשה סיפוק מהמשחק. ב-2004 קיבלה את אחד התפקידים הראשיים (סוזן מאייר) בסדרת הדרמה הקומית "עקרות בית נואשות". תפקיד זה זיכה אותה בפרס גלובוס הזהב לשחקנית הטובה ביותר בסדרה קומית או מוזיקלית לשנת 2005, וכן בפרס גילדת שחקני המסך באותה קטגוריה. באותה שנה היא הייתה מועמדת לפרס אמי לשחקנית בסדרה קומית, עבור אותו תפקיד, מול שתי שחקניות נוספות מהסדרה: מרשה קרוס ופליסיטי האפמן. באפריל 2006, דווח כי היא הייתה אחת משחקניות הטלוויזיה בעלת השכר הגבוה ביותר בארצות הברית, ועל פי הדיווחים הרוויחה 285,000$ לפרק של "עקרות בית נואשות". באותה שנה היא הייתה אחת משלוש המועמדות לפרס הטלוויזיה של People's Choice והייתה שוב מעומדת לגלובוס הזהב כשחקנית ראשית בתוכנית קומית בטלוויזיה. בפברואר 2007 חתמה על חוזה, יחד עם שאר כוכבי הסדרה, להשתתפות בעוד ארבע עונות של "עקרות בית נואשות". בשנים 2011–2012 שיחקה בעונה השמינית והאחרונה של "עקרות בית נואשות". במאי 2006 יצא לאור ספרה הראשון: "Burnt Toast: And Other Philosophies of Life". האצ'ר ביצעה גרסת קאבר לשיר "Good Night" של להקת הביטלס הבריטית, במסגרת אלבום הצדקה "Un Dreams Dreams" - שירים מהכוכבים. בשנת 2007 החלה לכתוב טור במגזין "Glamour". ב-9 באפריל 2008 הופיעה בתוכנית "Idol Gives Back", ושרה את השיר "Before He Cheats". בשנת 2009 היא דיבבה בסרט האנימציה "קורליין". בשנת 2013 היא דיבבה בסרט האנימציה "מטוסים", וסרט ההמשך ב-2014 מטוסים 2: לוחמי האש. בשנת 2016 השתתפה בקומדיה "שקיעה" לצד שרה פקסטון. בשנת 2017 שיחקה בשמונה פרקים בסדרת הטלוויזיה "סופרגירל". טרי האטצ'ר, ברשת החברתית אקס (טוויטר) טרי האטצ'ר, ברשת החברתית אינסטגרם טרי האטצ'ר, במסד הנתונים הקולנועיים IMDb (באנגלית) טרי האטצ'ר, באתר AllMovie (באנגלית) טרי האטצ'ר, באתר Rotten Tomatoes (באנגלית) טרי האטצ'ר, במסד הנתונים הקולנועיים KinoPoisk (ברוסית) טרי האטצ'ר, באתר MusicBrainz (באנגלית) טרי האטצ'ר אונליין ethnic, Teri Hatcher, Ethnicity of Celebs | EthniCelebs.com, ‏2007-12-27 (באנגלית אמריקאית) סוכנויות הידיעות, טרי האצ'ר סבלה מהתעללות מינית בילדותה, באתר הארץ, 8 במרץ 2006 האצ'ר מתוודה, באתר גלובס, 9 במרץ 2006 Child molester who Teri Hatcher helped put in prison dies of colon cancer, The Mercury News, ‏2008-08-21 (באנגלית אמריקאית) טרי האצ'ר נתבעת, באתר וואלה, 5 בדצמבר 2007 נעה כהן, עכבר העיר, שוטי, שוטי ספינתי, באתר הארץ, 14 בינואר 2007 מאיר שניצר, סרט/ מפשיטים את באטמן, חדשות, 2 באפריל 1990 ניר קיפניס, ‏ה"בונדים" הטובים ביותר "מחר לנצח", ה' 22:00, "יס 4", באתר גלובס, 25 בנובמבר 2010 רותה קופפר, הסוד הבא של הנואשות, באתר הארץ, 9 באוקטובר 2005 רותה קופפר, "עקרות בית נואשות" מועמדת ל-15 פרסי אמי, באתר הארץ, 14 ביולי 2005 רותה קופפר, "עקרות בית נואשות" תישאר על המסך עד 2011, באתר הארץ, 24 בפברואר 2007 יעל ביר-כץ, עכבר העיר, הייאוש כבר לא נוח: "עקרות בית נואשות" נפרדת מהמסך, באתר הארץ, 4 בדצמבר 2011 עכבר העיר, מטוסים 2: לוחמי האש - דו מימד, באתר הארץ